Հոկտեմբերի 14-ին մոտ 250 հրավիրյալներ հավաքվել էին խորհրդանշական մի վայրում՝ Կոմիտասի թանգարան-ինստիտուտում՝ նշելու « ԿԱԶԱ »-ի 20-ամյակը։ Խորհրդանշական, քանի որ Հիմնադրամի անվան հիմքում՝ KOMITAS Action Suisse-Arménie, ընկած է հենց հայ մեծն երաժշտի անունը։ Ողջ միջոցառումն անցավ հուզիչ մթնոլորտում․ հուզումնալի էին և՛ ելույթները, և՛ կոմիտասյան երաժշտությունը « Լույս » վոկալ հնգյակի կատարմամբ, և՛ Հիմնադրամի այժմյան գործունեության մասին պատմող ֆիլմը, և՛ « ԿԱԶԱ »-ի շնորհիվ առաջ բերված փոփոխության 20 պատմություն ներկայացնող լուսանկարչական ցուցահանդեսը։